**Lektionsplan sprogdag spansk, Catalonien**

60 minutter

**Materiale**

* Lektie: sammenklip af tekster fra Voces de Berga (pp. 6-7) og España en la Calle (pp. 44-47)
* Power Point om Catalonien
* Gloseark med slagord, udklippet som vendekort.
* Skabelon af t-shirt (fodboldtrøje)
* Farvekridt

|  |  |  |  |  |
| --- | --- | --- | --- | --- |
| **Sekvens** | **Tid** | **Indhold** | **Arbejdsform** | **Didaktiske overvejelser** |
| 1 | 5 min | **Opstart**Opsamling på lektien:* Hvad ved eleverne om Catalonien?
 | Plenum | Formål: At etablere en fælles forforståelse. |
| 2 | 15 min | **Power Point**Gennemgå Power Pointen for eleverne med små filmklip.  | Plenum | Eleverne skal her danne en forståelse for spørgsmålet om løsrivelse af Catalonien fra det øvrige Spanien. De får en historisk forståelse for problemet og der knyttes bånd til, hvordan det kommer til udtryk på stadion ved FC Barcelonas kampe.  |
| 3 | 10 min | **Gloser**Der uddeles konvolutter med gloser og eksempler til slagsange. Eleverne øver gloser og ’spiller’ vendespil. | Grupper | Eleverne skal tilegne sig centrale spanske gloser, som de skal benytte sig af i de næste sekvenser. |
| 4 | 30 min | **Udarbejdelse af produkt: Fodboldtrøje med slagord**Der uddeles farvekridt og ’t-shirts’ til eleverne. Gennemgang af instruks på dansk.Eleverne skal udarbejde en ’fodbold’-trøje med slagord for catalansk uafhængighed. Gerne med slagsange, der nedgør centralmagten i Madrid. Desuden farvelægges trøjen.  | GrupperEleverne får udleveret t-shirt-skabelon og farvekridt.Herefter skal eleverne selv skrive slagord baseret på, hvad de har lært om situationen i Catalonien og forholdet til (Real) Madrid.’Trøjen’ klistres på Europakortet. | Eleverne skal have hjælp til, ud fra gloserne, at danne ’gode’ slagord. |